賀廣東漕使黄郎中生朝
作者：曾丰
朝代：宋

paragraphs: 紫石仙翁骨道清，丹成往往步步輕。
黄石仙翁道眼明，書成往往字字精。
丹成書成俱是實，猶墮於偏非至道。
二者兼之白石□，先生渠謂天草草。
天皇案前黄老君，輟與人皇爲老臣。
老郎老君之後身，收拾乾坤平月春。
春吾身外春吾民，四民無一不春者。
與士爲春頌風雅，書於白石其土苴。
白石肉飛不尸假，弟功書在丹之下。